เอ็ม พิคเจอร์สคาดหนัง 3มิติดันกำไรคิว 2โต
เผด็จ คาดSEX and ZEN&nbsp; ทำรายได้ 30 ล้านบาท รับรู้ไตรมาส 2 ดันกำไรให้โตกว่าไตรมาสแรก และทั้งปีมากกว่าเป้าทั้งปี
8 มิ.ย. 2554

เผด็จ คาดSEX and ZEN  ทำรายได้ 30 ล้านบาท รับรู้ไตรมาส 2 ดันกำไรให้โตกว่าไตรมาสแรก และทั้งปีมากกว่าเป้าทั้งปี 
นายเผด็จ หงษ์ฟ้า ประธานเจ้าหน้าที่บริหาร บริษัท เอ็ม พิคเจอร์ส เอ็นเตอร์เทนเม้นท์(MPIC) เปิดเผยว่า บริษัทเป็นผู้ซื้อภาพยนต์ 3มิติ เรื่องSEX and ZEN เข้ามา คาดว่าใน 1 สัปดาห์ของการฉายจะทำรายได้ 30 ล้านบาท บริษัทจะรับรู้ในไตรมาส 2 นี้ และหลังจากนั้นจะทยอยรับรู้รายได้จากการจัดทำเป็นหนังแผ่นขาย ตั้งแต่เดือนก.ค.เป็นต้นไป 
ผลของหนังดังกล่าวคาดว่าจะทำให้กำไรไตรมาส 2 นี้ โตมากกว่าไตรมาสแรกที่ผ่านมา อยู่ที่ 27 ล้านบาท และคาดว่าจะทำให้กำไรทั้งปีเกิน 70 ล้านบาท สูงกว่าเป้าหมายที่ตั้งไว้ก่อนหน้านี้คาดว่าจะมีกำไร 60 ล้านบาท 
ทั้งนี้ กำไรที่เกิดขึ้นในปีนี้คาดว่าจะมีการจ่ายเงินปันผลให้กับผู้ถือหุ้น หลังจากที่ได้ล้างขาดทุนสะสมไปตั้งแต่ปีที่ผ่านมา แต่จะเป็นเท่าไหร่ หรือจะมีการจ่ายปันผลระหว่างกาลหรือไม่ขึ้นอยู่กับการพิจารณาของคณะกรรมการบริษัท 
“หนังเรื่องนี้กำไรดีมาก ต้นทุนซื้อหนังแค่ 3 ล้านบาท รวมกับค่าทำการตลาดเชิญนักแสดงเข้ามา รวมแล้ว 5-6 ล้านบาท แต่เชื่อว่าน่าจะทำเงินได้ถึง 30 ล้านบาท เพราะเป็นหนัง 3 มิติราคาตั๋ว สูงกว่าราคาหนังทั่วไป”นายเผด็จ กล่าว
ในปีนี้บริษัทจะใช้เงินลงทุนประมาณ 300 ล้านบาทในการซื้อหนังเข้ามา แบ่งเป็น 200 ล้านบาทซื้อหนังเข้ามาฉายในโรง 36 เรื่อง และที่เหลือเป็นการซื้อหนังแผ่นของดิสนีย์ และโคลัมเบีย รวมกัน 84 เรื่อง หนังอิสระอีก 120 เรื่อง หนังไทย 15 เรื่อง และหนังชุดเกาหลีอีก 
นายเผด็จ กล่าวว่า ผลประกอบการของบริษัทปีนี้ค่อนข้างจะดี คาดว่าจะมีรายได้ 1.2 พันล้านบาท ยิ่งมีการเลือกตั้งจะมีเงินสะพัดคนออกไปดูหนังตามโรงภาพยนต์ แต่ถึงในภาวะเศรษฐกิจไม่ดีบริษัทก็ยังอยู่ได้ เพราะประชาชนก็จะเลือกไปเช่าหนังแผ่นมาดูที่บ้าน